Secția pentru judecători a CSM, reacție după declarațiile lui Gigi Becali despre o judecătoare: Depășesc orice limită
Secția pentru judecători a Consiliului Superior al Magistraturii (CSM) a reacționat, joi, în legătură cu declarații făcute de finanțatorul FCSB, Gigi Becali, despre o judecătoare din dosarul privind palmaresul echipei. „Afirmațiile formulate (...) depășesc orice limită admisibilă a discursului public critic într-o societate democratică față de o soluție pronunțată într-un dosar și au potențialul de a încălca independența magistratului”, subliniază Secția pentru judecători a CSM.